આ દુનિયામાં કોઇ પણ માણસ બધાથી અળગો રહીને એકલો જીંદગી નથી જીવી શકતો. દોસ્તો અને મિત્રો એ સામાજીક જીંદગીની જરૂરત છે. દરેક માણસના આચાર-વિચાર અને રીત ભાત અલગ અલગ હોય છે. એક સરખા નથી. જુદા જુદા લોકો છે અને તેમની અલગ અલગ આદતો અને ટેવો છે. વિવિધ વિચારસરણી છે. દરેકની પસંદ અને નાપસંદની અલગ હોય છે. અપેક્ષાઓ જુદી જુદી હોય છે. દરેક જણ એમ વિચારે છે કે મારી વર્તણુંક સર્વશ્રેષ્ઠ છે, છતાં પણ લોકો મારી સાથે પ્રેમથી નથી વર્તતા.